Ընդունելության քննություններին մասնակցելու համար դիմումը տրվում է Հիմնարկի տնօրենի անունով՝ կցելով հետևյալ փաստաթղթերը՝

1. բակալավրի, դիպլոմավորված մասնագետի, մագիստրոսի դիպլոմի և դրա հավելվածի (միջուկ) պատճենները (դեռևս դիպլոմ չստացած տվյալ տարվա շրջանավարտները՝ համապատասխան բուհի ռեկտորի ստորագրությամբ տեղեկանք բակալավրի շրջանավարտ լինելու մասին և ակադեմիական տեղեկանք՝ կնքված և ստորագրված, իսկ օտարերկրյա պետություններում բարձրագույն կրթություն ստացածների համար՝ տեղեկանք դիպլոմի համարժեքության մասին՝ «Ակադեմիական փոխճանաչման և շարժունության ազգային տեղեկատվական կենտրոնից»),
2. ինքնակենսագրություն և 4 լուսանկար (3x4),
3. հրատարակված կամ հրատարակման ընդունված գիտական աշխատությունների ցուցակ (դրանց առկայության դեպքում),
4. անձը հաստատող փաստաթուղթ (Հայաստանի Հանրապետության քաղաքացիների համար` անձնագիր և սոցիալական քարտ, նույնականացման քարտ, Հայաստանի Հանրապետության կառավարությանն առընթեր ոստիկանության կողմից ժամանակավորապես տրվող` անձը (ինքնությունը) հաստատող փաստաթղթի կամ ժամանակավոր վկայականի պատճեն: Անձնագրի դեպքում անհրաժեշտ է պատճենահանել 1-4-րդ էջերը, իսկ նույնականացման քարտը՝ երկկողմանի,
5. զինվորական գրքույկի (առկայության դեպքում) բնօրինակը (անհրաժեշտ է պատճենահանել 1-4-րդ և 18-19-րդ էջերը)։

Դիմորդը սույն կետով սահմանված փաստաթղթերը բնօրինակների հետ միասին անձամբ ներկայացնում է փաստաթղթեր ընդունող հանձնաժողովին, որը փաստաթղթերի պատճենները համեմատում է բնօրինակների հետ, ապա բնօրինակները վերադարձնում դիմորդին: